**Repræsentantskabsmøde i KVO**

26. april 2023

**Tid og sted:**  **Onsdag den 26. april 2023 kl. 18.00 på Vandværksvej**

**Bestyrelsens beretning v. formand. (Henning Jensen)**

**Dette KVO repræsentantskabsmøde er det 21. ordinære siden stiftelsen i 2001. Vi har i denne periode afholdt 2 bestyrelsesmøder siden sidste ordinære repræsentantskabsmøde.**

**Konstituering af bestyrelsen som følger:**

**Formand:** **Henning Jensen, Næsby Vandværk.**

**Næstformand.:** **Claus Orthmann Andersen.**

**Kasserer:** **Henrik Uhd Markussen, VCS.**

**Best. Medlem.:** **Mogens Schlotfeldt, Bellinge Vandværk**

**Sekretær.:** **Niels Andersen, Allesø Vandværk.**

**Evaluering af repræsentantskabsmøde 2022:**

**Der blev på første bestyrelsesmøde evalueret på repræsentantskabsmødet, og der var general enighed om at, der var gode indlæg fra Odense Kommune. Dansk Plast og Automatisk Q Ler.**

**Vi vil fremover fortsætte i samme stil med info fra Kommune, samt fagligt/faglige indlæg.**

**Regulativ for Vandværker i Odense Kommune:**

**Danske Vandværker og Danva har opdateret branchevejledningen for Regulativ for almene Vandforsyninger.**

**Vi har tilrettet regulativet så det omfatter alle almene Vandforsyninger i Odense Kommune.**

**Arbejdet med at få regulativet godkendt er sat i bero, da der er en klagesag vedrørende Faaborg-Midtfyn Kommunes afslag på at godkende et regulativ, der er udfærdiget på baggrund af Branchevejledningen. En del af afslaget omhandler nogle nye bestemmelser i pkt. 8.1.8, 8.1.9 og 9.17, der giver vandforsyningen mulighed for at afbryde forsyningen til forbrugeren. Faaborg-Midtfyn Kommune vurderer, at bestemmelserne er i strid med gældende lovgivning, og at der ikke er hjemmel til at overføre vandforsyningslovens strafbestemmelser i §84 til vandforsyningen.**

**Brandhane status beredskab Fyn:**

 **KVO har gennem de seneste år presset på ved Beredskabscenter Fyn og Odense Kommune, for at få en afklaring på sløjfning/servicering af Odense Kommunes Brandhaner.**

**Kristian Hofman fra Beredskabscenter Fyn oplyser at der arbejdes med et pilotprojekt i Svendborg hvor de vil kortlægge hvilke Brandhaner der skal bevares og hvilke der på sigt skal nedlægges. De er i dialog med Geo Fyn om at få registreringen ind i deres system således at Kommuner og Vandforsyninger kan gå ind og få oplyst hvilke Brandhaner der skal bevares og hvilke der er overflødige. Når de er færdige i Svendborg vil de opdatere de resterende Kommuner en efter en.**

**Der er indgået en aftale med Beredskabscenter Fyn om at VCS. Og de private Vandværker selv kan servicere brandhaner i deres område.**

**Fra januar 2022 kunne de private VV og VCS i Odense påbegynde skylning af brandhaner iflg. Aftale til 175,- kr./stk. Vi skønner at de private VV har ca. 600 brandhaner som skal skylles hvert 2 år og VCS har ca. 2000 brandhaner som de forventer at komme omkring hvert 3 år. Samlet set vil det svare til ca. 300 + 667 = 967 BH x 175,- som andrager en samlet årlig driftsomkostning på ca. 169.225,-/år.**

**Beredskabscenter Fyn har PT. Ingen penge til nedlæggelse af brandhaner, det er kun meget defekte brandhaner som nedlægges.**

**Kontaktperson ved Beredskabscenter Fyn ved henvendelse angående brandhaner er:**

**Kristian Hofman, Operativ leder. Mobil: 23 45 99 82 www.knhof@beredskabfyn.dk**

**Ny LER-lov (LER 2.0) Træder i kraft den 1.juli 2023.**

**Dette indebærer at alle ledningsejere fremover skal lægge deres ledningsoplysninger ind i et digitalt register som kan oprettes i et system som kan svare på LER forespørgsler inden for 2 timer.**

**I kan læse mere om den kommende lov på** [**www.ler.dk**](http://www.ler.dk/)**. (LER 2,0)**

**Bogføringslov:**

**En ny bogføringslov er blevet vedtaget i folketinget i 2022. Den kræver at Vandværkernes bogføring og regnskaber skal digitaliseres. Loven træder i kraft i flere etaper hen over de næste år.**

**I kan hente mere information på www.danskevv.dk.**

**Fremtidige projekter i KVO:**

**Vi følger op på regulativet.**

**Vi følger op på samarbejdet med Beredskabscenter Fyn vedrørende Brandhaner.**

**Opdatering af hjemmeside til tidssvarende version.**

**Og så vil vi meget gerne have forslag til fremtidige projekter i KVO bestyrelsen.**

**Hjemmeside:** [**kvodense.dk**](http://www.kvodense.dk/) **:**

**Aksel Snerling fra Søhus Vandværk opdaterer løbende KVOs hjemmeside.**

**På hjemmesiden findes bl.a. genveje til KVOs Vandforsyninger, Vedtægter, Vandværkets regulativ samt Geus/Jupiter for informationer om Vandprøver og Boringsprofiler.**

**På hjemmesiden ligger der også et link til beredskabsplan for Vandværker i Odense kommune:** [**https://www.odense.dk/borger/miljoe-og-affald/vand/beredskabsplan-for-vandforsyning**](https://www.odense.dk/borger/miljoe-og-affald/vand/beredskabsplan-for-vandforsyning)

**Diverse referater samt repræsentantskabsmødets beretning vil blive lagt ud på hjemmeside.**

**Vi vil gerne takke Aksel for det store arbejde han lægger i dette arbejde.**

**Tak**

**Tak til repræsentanter fra Odense Kommune, Eva Fischer Nielsen, Richard Jensen og Birgitte Larsen for godt samarbejde gennem året.**

**Til sidst vil jeg takke bestyrelsen og også medlemmerne for godt samarbejde gennem året.**

**Henning Jensen.**